ปล่อยกู้หงสาลิกไนต์เจอตอ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — คลังแจ้ง ครม. เงินกู้เฉียดแสนล้านให้หงสาลิกไนต์ ใช้อนุญาโตตุลาการไทยไม่ได้ 
นายวัชระ กรรณิการ์ รองโฆษกประจำสำนักนายกรัฐมนตรี เปิดเผยว่า กระทรวงการคลังได้รายงานคณะรัฐมนตรีเกี่ยวกับผลการเจรจากับบริษัท โรงไฟฟ้าหงสาลิกไนต์ ในประเทศลาว ให้ใช้อนุญาโตตุลาการในไทยและจัดทำสัญญาเป็นภาษาไทยไม่เป็นผลสำเร็จ แม้ว่าทางด้านธนาคารกรุงไทยและธนาคารออมสิน ซึ่งเป็นผู้ให้กู้ได้ไปเจรจาแล้วก็ตาม 
ทั้งนี้ เพราะคู่สัญญามีสัญชาติต่างกัน ทำให้ธนาคารที่ให้การสนับสนุนทางการเงินอาจต้องแบ่งสัดส่วนการให้สินเชื่อแก่สถาบันการเงินที่อยู่ในต่างประเทศเพิ่มขึ้น และต้องมีการปรับสกุลเงินกู้เพื่อป้องกันความเสี่ยง โดยให้ยึดถือสัญญาการให้การสนับสนุนดังกล่าวเป็นภาษาอังกฤษ อนุญาโตตุลาการในกรณีของโรงไฟฟ้าหงสาจึงเป็นอนุญาโตตุลาการของต่างประเทศ
สำหรับความร่วมมือดังกล่าวธนาคารกรุงไทยและธนาคารออมสิน ได้ร่วมกับธนาคารไทยพาณิชย์ กรุงเทพ เพื่อการส่งออกและนำเข้าแห่งประเทศไทย กสิกรไทย กรุงศรีอยุธยา นครหลวงไทย และทหารไทย ได้ร่วมกันอนุมัติสินเชื่อระยะยาวให้กับบริษัท หงสา เพาเวอร์ (HPC) ซึ่งเป็นบริษัทจดทะเบียนในประเทศลาว เพื่อลงทุนธุรกิจโรงไฟฟ้าหงสาลิกไนต์ในประเทศลาว วงเงินใน Tranche A จำนวน 6.3 หมื่นล้านบาท และใน Tranche B อีก 2.97 หมื่นล้านบาท โดยธนาคารกรุงไทยและธนาคารออมสินได้ปล่อยกู้ในครั้งนี้แห่งละ 1.05 หมื่นล้านบาท